Soome kiriku noorsootöö aumärk antakse tänuks tulemusliku tegevuse eest  kiriklikus noorsootöös. Eriti on see mõeldud tunnustuseks neile, kes vabatahtlikuna on edendanud kiriklikku noorsootööd ühiskonnas. Kiriku noorsootöö aumärki on antud aastast 1983 ning sellel seisab sõnum: «Ave crux, spes unica» (Ole tervitatud rist, ainus lootus). Märgi kunstnik on Esko Ahlberg. Varem on aumärgi saanud teiste hulgas piiskop Kalevi Toiviainen, muusik Pekka Simojoki, Soome skautide endine juhataja Kirsti Vaalikivi, luuletaja Anna-Maija Raittila, noorsoouurija ja pedagoogikateadlane Helena Helve ning noorsootöö juht Heikki Pietilä. Sirje Kiivit on teine välismaalane, kelle tööd selle aumärgiga tunnustatakse. Sirje Kiivitit on Eesti Vabariigi president tunnustanud 2004. aastal Eesti Punase Risti V klassi ordeniga.